ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণের সংখ্যা ৪১.৭৮ কোটি ছাড়িয়েছে
জাতীয় স্তরে সুস্থতার হার ৯৭.৩৫ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ৪১ হাজার ৩৮৩
দেশে সুস্পষ্টভাবে করোনায় আক্রান্তের সংখ্যা বর্তমানে ৪ লক্ষ ৯ হাজার ৩৯৪, যা মোট আক্রান্তের কেবল ১.৩১ শতাংশ
দৈনিক-ভিত্তিতে আক্রান্তের হার ২.৪১ শতাংশ, যা লাগাতার ৩১ দিন ৩ শতাংশের নীচে
নয়াদিল্লি, ২২ জুলাই, ২০২১
ভারতে কোভিড-১৯ টিকাকরণের সংখ্যা ৪১ কোটি ৭৮ লক্ষ ছাড়িয়েছে। আজ সকাল ৭টা পর্যন্ত পাওয়া তথ্যানুযায়ী, মোট টিকাকরণের সংখ্যা ৪১ কোটি ৭৮ লক্ষ ৫১ হাজার ১৫১। একইভাবে গত ২৪ ঘণ্টায় ২২ লক্ষ ৭৭ হাজার ৬৭৯টি টিকার ডোজ দেওয়া হয়েছে।
মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
|
|
১,০২,৭৭,৩৮৬
৭৬,১১,৬০০
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
|
|
১,৭৮,২৪,৫৪৬
১,০৫,৪৯,৮৩৫
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
১৩,০৫,৫৩,৮১৬
৫৩,২২,৬৩৪
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
৯,৮৯,১৭,১০৩
৩,১৫,৮৫,০৯৮
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
|
|
৭,২৬,৮৬,৩৬১
৩,২৫,২২,৭৭২
|
|
মোট
|
|
|
|
৪১,৭৮,৫১,১৫১
সর্বজনীন কোভিড-১৯ টিকাকরণের নতুন পর্যায় গত ২১ জুন থেকে শুরু হয়েছে। কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ।
মহামারী শুরুর সময় থেকে আক্রান্ত ব্যক্তিদের মধ্যে ইতিমধ্যেই ৩ কোটি ৪ লক্ষ ২৯ হাজার ৩৩৯ জন আরোগ্য লাভ করেছেন। অন্যদিকে, গত ২৪ ঘণ্টায় আরও ৩৮ হাজার ৬৫২ জন রোগী করোনামুক্ত হয়েছেন। এর ফলে, জাতীয় স্তরে সুস্থতার হার আরও বেড়ে ৯৭.৩৫ শতাংশ হয়েছে।
দেশে গত ২৪ ঘণ্টায় নতুন করে আক্রান্তের সংখ্যা ৪১ হাজার ৩৮৩। এর ফলে, গত ২৫ দিন দৈনিক আক্রান্তের সংখ্যা ৫০ হাজারেরও নীচে রয়েছে। কেন্দ্রীয় সরকারের পাশাপাশি, রাজ্য/কেন্দ্রশাসিত অঞ্চলগুলির সমন্বয়মূলক প্রয়াসের কারণেই এই সাফল্য অর্জিত হয়েছে।
ভারতে সুস্পষ্টভাবে করোনায় আক্রান্তের সংখ্যা আজ দাঁড়িয়েছে ৪ লক্ষ ৯ হাজার ৩৯৪, যা মোট আক্রান্তের কেবল ১.৩১ শতাংশ।
দেশে নমুনা পরীক্ষার হার লাগাতার বৃদ্ধি পেয়েছে। এর ফলে, গত ২৪ ঘণ্টায় ১৭ লক্ষ ১৮ হাজার ৪৩৯টি নমুনা পরীক্ষা হয়েছে। সামগ্রিকভাবে দেশে মোট নমুনা পরীক্ষার সংখ্যা ৪৫ কোটি ৯ লক্ষ ১১ হাজার ৭১২।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার ক্রমশ নিম্নমুখী হয়েছে। সাপ্তাহিক-ভিত্তিতে আক্রান্তের হার বর্তমানে ২.১২ শতাংশ। একইভাবে, দৈনিক আক্রান্তের হার আজ ২.৪১ শতাংশ। দৈনিক-ভিত্তিতে আক্রান্তের হার গত ৩১ দিন ৩ শতাংশের নীচে এবং লাগাতার ৪৫ দিন ৫ শতাংশের নীচে রয়েছে।
CG/BD/SB……22_JULY_2021...……..
(Visitor Counter : 145
প্রধানমন্ত্রীরদপ্তর
২ কোটি লাখোপতি দিদি গড়ে তোলার লক্ষ্য নেওয়া হয়েছে; মহিলা স্বনির্ভর গোষ্ঠীগুলির ড্রোন উড়ানোর ক্ষমতা অর্জন করতে হবে : প্রধানমন্ত্রী
নতুন দিল্লি, ১৫ আগস্ট , ২০২৩
প্রধানমন্ত্রী শ্রী নরেন্দ্র মোদী আজ ৭৭তম স্বাধীনতা দিবস উপলক্ষে লালকেল্লার প্রাকার থেকে জাতির উদ্দেশে ভাষণ দিয়েছেন। তাঁর ভাষণে শ্রী মোদী বলেন, গ্রামাঞ্চলে ২ কোটি লাখোপতি দিদি গড়ে তোলার লক্ষ্য নিয়ে সরকার মহিলা স্বনির্ভর গোষ্ঠীগুলির সঙ্গে কাজ করছে। বর্তমানে ১০ কোটি মহিলা বিভিন্ন স্বনির্ভর গোষ্ঠীর সদস্য। "গ্রামাঞ্চলে এখন দেখা যায় ব্যাঙ্কে, অঙ্গনওয়াড়ি কেন্দ্রে কিংবা ওষুধ দেওয়ার কাজে একজন করে দিদি রয়েছেন।"
প্রধানমন্ত্রী কৃষিকাজে ব্যবহৃত প্রযুক্তির কথা উল্লেখ করেন। গ্রামাঞ্চলে উন্নয়নের জন্য বিজ্ঞান ও প্রযুক্তির সাহায্য নেওয়ার দিকটি তিনি তুলে ধরেন। প্রধানমন্ত্রী বলেন, মহিলাদের জন্য নির্ধারিত ১৫ হাজার স্বনির্ভর গোষ্ঠীকে ঋণ দেওয়া হবে। এই গোষ্ঠীগুলির সদস্যদের ড্রোন ব্যবহার করা এবং মেরামত করার প্রশিক্ষণ দেওয়া হবে। শ্রী মোদী বলেন, সংশ্লিষ্ট গোষ্ঠীগুলির সদস্যরা 'ড্রোন কি উড়ান' পরিচালনা করবেন।
(AC/CB/AS
প্রধানমন্ত্রীরদপ্তর
উত্তর-পূর্বাঞ্চলে গত আট বছরে অভূতপূর্ব পরিবর্তন হয়েছে : প্রধানমন্ত্রী
নয়াদিল্লি, ১২ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদী বলেছেন, উত্তর-পূর্বাঞ্চলে অভূতপূর্ব পরিবর্তনের সুফল মানুষের কাছে পৌঁছেছে।
এক নাগরিকের ট্যুইট বার্তার জবাবে প্রধানমন্ত্রী বলেছেন :
“উত্তর-পূর্বাঞ্চলে গত আট বছরে অভূতপূর্ব পরিবর্তন হয়েছে, এর সুফল মানুষের কাছে পৌঁছেছে। প্রতিটি ক্ষেত্রে যথেষ্ট লাভ পরিলক্ষিত হয়েছে।”
PG/CB/DM
(
শিল্পওবাণিজ্যমন্ত্রক
কৃষিপণ্যের ওপর নিষেধাজ্ঞা
নয়াদিল্লি, ২৭ জুন, ২০১৯
কৃষিপণ্যের আমদানি-রপ্তানী সংক্রান্ত নীতি সাধারণত বেশ কয়েকটি বিষয়ে বিচার-বিবেচনার পর তৈরি করা হয়। এই নীতির মধ্যে কোনও একটি কৃষিপণ্যের আমদানি/রপ্তানীর ওপর নিষেধাজ্ঞা জারি বা প্রত্যাহারের বিষয়টিও থাকে। যে যে বিষয়গুলি এক্ষেত্রে বিবেচনা করা হয়, তার মধ্যে রয়েছে অভ্যন্তরীন চাহিদা মেটানোর পর কোনও কৃষিপণ্য অতিরিক্ত থাকছে কি না তা দেখা। তাছাড়াও, পণ্যটির মূল্য, চাহিদা ও সরবরাহের সমতা প্রভৃতি। তাছাড়াও পণ্যটির উৎপাদনকারীদের জন্য লাভজনক দাম ও গ্রাহকদের জন্য সুলভে তার সরবরাহের মতো বিষয়গুলি ও বিবেচনা করা হয়।
২০১৮ সালের ডিসেম্বরে সরকার কৃষিপণ্যের যে রপ্তানী নীতি ঘোষণা করেছিল, তাতে কৃষিপণ্যের এক স্হিতিশীল বাজার নীতির কথা বলা হয়েছিল। প্রক্রিয়াকরণজাত কৃষিপণ্য ও জৈব কৃষিপণ্যের রপ্তানীর ক্ষেত্রে কোনো নিয়ন্ত্রণ থাকবে না বলে জানানো হয়েছে। তবে দেশের খাদ্য নিরাপত্তার প্রয়োজনে কোনও পণ্যের ওপর রপ্তানী সংক্রান্ত নিয়ন্ত্রণ জারি করার আগে, উচ্চপর্যায়ের কমিটি তা বিবেচনা করবে এবং বিশ্ব বাণিজ্য সংগঠনের নিয়ননীতি থেকেই তা করা হবে।
কোনো কৃষিপণ্যের মূল্য সংযুক্তি ঘটানো এবং মূল্য সংযুক্তির পর তা রপ্তানী করা হলে, সেই কৃষিপণ্য আমদানির ক্ষেত্রেও উদারনীতি গ্রহণ করা হবে। নিত্য প্রয়োজনীয় যেসব পণ্যদ্রব্য খাদ্য নিরাপত্তার ক্ষেত্রে বিশেষ গুরুত্বপূর্ণ, সচিবদের কমিটির নির্দেশ মেনেই, তা রপ্তানী সংক্রান্ত সিদ্ধান্ত নেওয়া হবে বলে কেন্দ্রীয় শিল্প-বাণিজ্য মন্ত্রী পীযুষ গোয়েল আজ লোকসভায় এক প্রশ্নের লিখিত জবাবে জানিয়েছেন।
CG/PB/NS
(Visitor Counter : 69
উপ-রাষ্ট্রপতিরসচিবালয়
উপরাষ্ট্রপতি অভিনব উপায়ে আন্তর্জাতিক মাতৃভাষা দিবস উদযাপন করলেন
মাতৃভাষার আরও ব্যবহারের প্রয়োজনীয়তা বাড়াতে উপরাষ্ট্রপতি ২২টি ভারতীয় ভাষায় ট্যুইট করেছেন এবং ২৪টি আঞ্চলিক সংবাদপত্রে নিবন্ধ লিখেছেন
নতুন দিল্লি, ২১ ফেব্রুয়ারি, ২০২১
মাতৃভাষার ব্যবহারের প্রয়োজনীয়তা আরও বাড়ানোর বিষয়টি উপলব্ধি করে উপরাষ্ট্রপতি শ্রী এম ভেঙ্কাইয়া নাইডু ২৪টি আঞ্চলিক সংবাদপত্রে নিবন্ধ লেখার পাশাপাশি ২২টি ভারতীয় ভাষায় ও ইংরেজিতে ট্যুইট করে অভিনব উপায়ে আজ আন্তর্জাতিক মাতৃভাষা দিবস উদযাপন করেছেন।
উপরাষ্ট্রপতি মাতৃভাষার প্রসারে সর্বদাই জোরালো সওয়াল করেছেন। তাই মাতৃভাষার ব্যবহার আরও বাড়ানোর প্রয়োজনীয়তা উপলব্ধি করেই একাধিক ভাষায় তিনি ট্যুইট করে বলেছেন, ভাষাগত বৈচিত্র্য সর্বদাই আমাদের সভ্যতার আন্যতম একটি ভিত্তিস্তম্ভ। যোগাযোগের মাধ্যম ছাড়াও মাতৃভাষা আমাদেরকে ঐতিহ্যের সঙ্গে যুক্ত করে এবং আমাদের সামাজিক-সাংস্কৃতিক স্বতন্ত্র পরিচয় তৈরি করে।
প্রাথমিক শিক্ষা থেকে শুরু করে প্রশাসনিক কাজকর্ম – সব ক্ষেত্রেই আমাদের মাতৃভাষার ব্যবহার অবশ্যই বাড়াতে হবে। নিজেদের ভাষায় চিন্তাভাবনা এবং ধ্যান ধারণার সৃজনশীল প্রকাশের বিষয়টিকে অবশ্যই আমাদের উৎসাহিত করতে হবে।
শ্রী নাইডু যে ২২টি ভাষায় ট্যুইট করেছেন, সেগুলি হল – তেলেগু, তামিল, হিন্দি, গুজরাটি, কাশ্মীরী, কোঙ্কনী, মারাঠী, ওড়িয়া, ঊর্দু, মালয়ালী, কন্নর, পাঞ্জাবী, নেপালী, অহমিয়া, বাংলা, মনিপুরী, বড়ো, সাঁওতালী, মৈথিলী, ডোগরী এবং সংস্কৃত।
উপরাষ্ট্রপতির রচিত নিবন্ধটি ইংরেজি দৈনিক টাইমস্ অফ ইন্ডিয়ায় প্রকাশের পাশাপাশি আরও ২৪টি ভারতীয় ভাষার সংবাদপত্রে প্রকাশিত হয়েছে। এই সংবাদপত্রগুলি হলো – দৈনিক জাগরণ , এনাডু , দিনাতাঁথি , লোকমত , সমাজ , সিয়াসত , আদাব তেলেঙ্গানা , অসমিয়া প্রতিদিন , নব ভারত টাইমস , মাতৃভূমি , দিব্য ভাস্কর , বর্তমান , ভাঙ্গর ভুঁই , হায়েনী রাদাব , সাঁওতালী এক্সপ্রেস , হিমালি বেলা , হামারো বার্তা , দৈনিক মিরমীরে , হামারো প্রজা শক্তি , হিন্দু , জোতি ডোগরি , ডেইলি খাওয়াত , ডেইলি সঙ্গরমল  এবং সুধর্ম ।
আন্তর্জাতিক মাতৃভাষা দিবস উদযাপন উপলক্ষে কেন্দ্রীয় শিক্ষা এবং সংস্কৃতি মন্ত্রকের পক্ষ থেকে যৌথভাবে আয়োজিত এক ওয়েবিনারে শ্রী নাইডু ভার্চুয়ালি অংশ নেন। এছাড়াও হায়দ্রাবাদে স্বর্ণ ভারত ট্রাস্ট আয়োজিত এক অনুষ্ঠানে তিনি প্রধান অতিথির আসন অলঙ্কৃত করেন। শ্রী নাইডু উত্তর আমেরিকায় তেলুগু অ্যাসোসিয়েশন আয়োজিত “মাত্রুভাসুভা” অনুষ্ঠানেও ভার্চুয়ালি অংশ নেবেন।
এর আগে গত ১৬ ফেব্রুয়ারি উপরাষ্ট্রপতি সংসদের উভয় কক্ষের ৭৭১ জন সদস্যকে চিঠি লিখে মাতৃভাষার প্রসারের জন্য তাদের আহ্বান জানিয়েছিলেন।
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নতুনদিল্লি, ১৯ই নভেম্বর, ২০২১
দেশ জুড়ে টিকাকরণ অভিযানে এ পর্যন্ত ১১৫ কোটি ২৩ লক্ষ টিকা দেওয়া হয়েছে।
বর্তমানে কোভিড মুক্ত হওয়ার হার ৯৮.২৮ শতাংশ। ২০২০’র মার্চের পর এই হার সর্বোচ্চ।
গত চব্বিশ ঘন্টায় আরোগ্য লাভ করেছেন ১২ হাজার ৭শো ৮৯ জন।
সারা দেশে এ পর্যন্ত মোট সুস্থ হয়েছেন ৩ কোটি ৩৮ লক্ষ ৯৭ হাজার ৯২১ জন।
নতুন করে গত ২৪ ঘন্টায় সংক্রমিত হয়েছেন ১১,১০৬ জন।
ভারতে চিকিৎসাধীন সংক্রমিতের সংখ্যা বর্তমানে ১ লক্ষ ২৬ হাজার ৬শো ২০ জন।
মোট সংক্রমিতের ১ শতাংশের কম, মাত্র ০.৩৭ শতাংশ এখন চিকিৎসাধীন। ২০২০র মার্চের পর এই হার সর্বনিম্ন।
দৈনিক সংক্রমিতের হার গত ৪৬ দিন ধরে ২ শতাংশের কম, আজ এই হার ০.৯৮ শতাংশ।
সাপ্তাহিক সংক্রমিতের হার ৫৬ দিন ধরে ২ শতাংশের নিচে রয়েছে, বর্তমানে ০.৯২ শতাংশ।
মোট নমুনা পরীক্ষা হয়েছে ৬২ কোটি ৯৩ লক্ষ।
CG/CB/NS
(Visitor Counter : 85
অসামরিকবিমানপরিবহণমন্ত্রক
এয়ার ইন্ডিয়া, অ্যালায়েন্স এয়ার, ভারতীয় বায়ুসেনা এবং বেসরকারি বিমান সংস্থাগুলোর লাইফলাইন উড়ানের আওতায় ৩৯২টি বিমান চলাচল
নতুন দিল্লি, ২৭ এপ্রিল, ২০২০
এয়ার ইন্ডিয়া, অ্যালায়েন্স এয়ার, ভারতীয় বায়ুসেনা এবং বেসরকারি বিমান সংস্থাগুলোর ৩৯২টি উড়ান ‘লাইফলাইন উড়ান’-এর আওতায় কাজ করেছে। এয়ার ইন্ডিয়া এবং অ্যালায়েন্স এয়ারের ২২৯টি উড়ানে ৭৩৬ টন পণ্য সামগ্রী পরিবহণ করা হয়েছে। আকাশপথে ২৬ এপ্রিল পর্যন্ত ৩,৮৯,১০০ কিলোমিটার বিমান পরিবহণ হয়েছে। ভারতের কোভিড-১৯-এর বিরুদ্ধে যুদ্ধে অসামরিক বিমান চলাচল মন্ত্রক দেশের প্রত্যন্ত অঞ্চলে জরুরী ওষুধ সরবরাহ করছে।
অন্তর্দেশীয় লাইফলাইন উড়ান বিমানগুলি কোভিড-১৯-এর চিকিত্সায় ব্যবহৃত বিভিন্ন বিক্রিয়ক, উত্সেচক, চিকিত্সা সরঞ্জাম, টেস্টিং কিট, ব্যক্তিগত সুরক্ষা সরঞ্জাম, মাস্ক, গ্লাভস এবং এইচ.এল.এল. ও আই.সি.এম.আর.-এর বিভিন্ন সামগ্রী সহ রাজ্য এবং কেন্দ্র শাসিত অঞ্চলের চাহিদা অনুযায়ী জিনিস পরিবহণ করছে। উত্তর-পূর্ব ভারত, দ্বীপ অঞ্চল এবং পার্বত্য রাজ্যগুলিকে এক্ষেত্রে বেশি গুরুত্ব দেওয়া হচ্ছে। জম্মু-কাশ্মীর, লাদাখ, উত্তর-পূর্ব ভারত এবং দ্বীপ অঞ্চলে এয়ার ইন্ডিয়া ও বায়ুসেনা মূলত কাজ চালাচ্ছে।
স্পাইস জেট, ব্লু ডার্ট এবং ইন্ডিগোর বিমানগুলি বাণিজ্যিক ভাবে কাজ করছে। এপ্রিলের ১৯ তারিখ থেকে বিস্তারার বিমানও এই প্রক্রিয়ায় সামিল হয়েছে।
পূর্ব এশিয়ার দেশগুলির সঙ্গে ওষুধ, চিকিত্সা সরঞ্জাম সহ কোভিড-১৯-এর চিকিত্সার জন্য সামগ্রী পরিবহণের জন্য এয়ার ইন্ডিয়া ৪ এপ্রিল থেকে কার্গো এয়ার ব্রিজ গড়ে তুলেছে। ব্লু ডার্ট এবং স্পাইস জেটও ১৪ তারিখ থেকে এই কাজে সাহায্য করছে।
(CG/CB/AS
শ্রমওকর্মসংস্থানমন্ত্রক
সামাজিক সুরক্ষা বিধি ২০২০এর অধীনে কর্মচারীদের ক্ষতিপূরণ সম্পর্কিত খসড়া বিধিগুলির বিষয়ে বিজ্ঞপ্তি প্রকাশ
নয়াদিল্লী, ১৫ জুন, ২০২১
কেন্দ্রীয় শ্রম ও কর্মসংস্থান মন্ত্রক সামাজিক সুরক্ষা বিধি ২০২০এর আওতায় কর্মচারীদের ক্ষতিপূরণ সম্পর্কিত খসড়া বিধিগুলির বিষয়ে গত তেসরা জুন এক বিজ্ঞপ্তি প্রকাশ করে। এই বিজ্ঞপ্তির বিষয়ে মন্ত্রক সংশ্লিষ্ট পক্ষের মতামত ও পরামর্শ প্রদানের আহ্বান জানিয়েছে। বিজ্ঞপ্তি প্রকাশের তারিখ থেকে ৪৫ দিনের মধ্যে এই মতামত ও পরামর্শ দেওয়া যাবে।
সামাজিক সুরক্ষা বিধি ২০২০ সংশোধন এবং দৃঢ় করা হয়েছে মূলত সংগঠিত ও অসংগঠিত ক্ষেত্রে যুক্ত কর্মচারী, শ্রমিকদের সামাজিক সুরক্ষা প্রসারিত করার লক্ষ্যে।
সামাজিক সুরক্ষা বিধি ২০২০র আওতায় সপ্তম অধ্যায়ে বলা হয়েছে মারাত্মক দুর্ঘটনা, গুরুতর শারীরিক আঘাত এবং পেশাগত কারণে রোগগ্রস্ত হয়ে গেলে কর্মচারী, শ্রমিকদের ক্ষতিপূরণের জন্য নিয়োগকর্তা দায়বদ্ধ থাকবেন।
কেন্দ্রীয় সরকার কর্মচারীদের ক্ষতিপূরণ বিধি খসড়াটিতে ক্ষতিপূরণের দাবি বা সমস্যা নিষ্পত্তির জন্য আবেদনের পদ্ধতি, ক্ষতিপূরণ পরিশোধে বিলম্ব হলে আর্থিক সুদের হার, কাজের স্থান, বিষয় স্থানান্তরকরণ ইত্যাদি বিধিগুলি তুলে ধরেছে।
সামাজিক সুরক্ষা বিধি ২০২০র আওতায় কর্মচারীদের প্রভিডেন্ট ফান্ড, কর্মচারী রাজ্য বিমা কর্পোরেশন, গ্র্যাচুয়িটি, মাতৃত্বকালীন সুবিধা, সামাজিক সুরক্ষা, আবাসন ও অন্যান্য নির্মাণ শ্রমিকদের সামাজিক সুরক্ষা, অসংগঠিত শ্রমিকদের জন্য সামাজিক সুরক্ষা এবং প্ল্যাটফর্ম কর্মীদের সুরক্ষার বিষয়ে বিস্তারিত তথ্য গত বছর ১৩ নভেম্বর বিজ্ঞপ্তি আকারে প্রকাশ করা হয়।
সামাজিক সুরক্ষা  বিধি ২০২১এর খসড়ার বিষয় ইংরাজি ও হিন্দিতে পাওয়া যাবে নিম্নলিখিত লিঙ্কের মাধ্যমে-
https://labour.gov.in/whatsnew/draft-social-security-employees-compensationcentral-rules-2021-framed-inviting-objections
CG/SS /NS
(Visitor Counter : 138
প্রধানমন্ত্রীরদপ্তর
প্রধানমন্ত্রী বেঙ্গালুরুতে সেন্টার ফর ব্রেন রিচার্স – এর উদ্বোধন করেছেন এবং বাগচী পার্থসারথী মাল্টিস্পেশালিটি হাসপাতালের ভিত্তিপ্রস্তর স্থাপন করেছেন
নয়াদিল্লি, ২০ জুন, ২০২২
প্রধানমন্ত্রী শ্রী নরেন্দ্র মোদী আজ বেঙ্গালুরুর ইন্ডিয়ান ইন্সটিটিউট অফ সায়েন্স – এ সেন্টার ফর ব্রেন রিসার্চ – এর উদ্বোধন করেছেন এবং বাগচী পার্থসারথী মাল্টিস্পেশালিটি হাসপাতালের ভিত্তিপ্রস্তর স্থাপন করেছেন।
প্রধানমন্ত্রী তাঁর ট্যুইট বার্তায় জানান, “@iiscbangalore – এ সেন্টার ফর ব্রেন রিসার্চ-এর উদ্বোধন করতে পেরে আনন্দিত। আনন্দ আরও বেশি, কারণ এই প্রকল্পে ভিত্তিপ্রস্তর স্থাপিত-ও হয়েছিল আমার হাতে। ব্রেন সম্পর্কিত অসুস্থতার বিষয়ে গবেষণায় এই কেন্দ্র সম্মুখসারিতে থাকবে”।
“যখন বিশ্বের সমস্ত দেশ স্বাস্থ্য পরিষেবায় সর্বাধিক গুরুত্ব আরোপ করছে, সেই সময় বাগচী পার্থসারথী মাল্টিস্পেশালিটি হাসপাতালের মতো উদ্যোগ বিশেষভাবে উল্লেখযোগ্য। আগামীতে এই ক্ষেত্রে পথ প্রদর্শনকারী গবেষণা এবং স্বাস্থ্য পরিষেবার শক্তি বৃদ্ধিতে এই প্রতিষ্ঠান সাহায্য করবে”।
বয়সের সঙ্গে সম্পর্কিত ব্রেনের অসুখের ক্ষেত্রে অত্যন্ত গুরুত্বপূর্ণ গবেষণার সুযোগ সমৃদ্ধ কেন্দ্র হিসাবে গড়ে তোলা হচ্ছে সেন্টার ফর ব্রেন রিসার্চকে। ৮৩২ শয্যার বাগচী পার্থসারথী মাল্টিস্পেশালিটি হাসপাতাল ইন্ডিয়ান ইন্সটিটিউট অফ সায়েন্স, বেঙ্গালুরুর মতো উচ্চমানের প্রতিষ্ঠানে বিজ্ঞান, প্রযুক্তি এবং চিকিৎসার সমন্বয় ঘটাবে। দেশে স্বাস্থ্য পরিষেবার উন্নতির ক্ষেত্রে উদ্ভাবনী সমাধান খুঁজে বের করতেও এবং গবেষণায় এই প্রতিষ্ঠান প্রভূত সাহায্য করবে।
PG/SC/SB
(
প্রধানমন্ত্রীরদপ্তর
জল, স্থল ও আকাশে মহিলাদের সাফল্যের নতুন রেকর্ড উন্নত ভারত গঠনে মাইলফলক হয়ে দাঁড়াবে: প্রধানমন্ত্রী
নয়াদিল্লি, ১৬ মার্চ, ২০২৩
প্রধানমন্ত্রী শ্রী নরেন্দ্র মোদী বলেছেন, জল, স্থল ও আকাশে মহিলাদের সাফল্যের নতুন রেকর্ড উন্নত ভারত গঠনে মাইলফলক হয়ে দাঁড়াবে।
বন্দর ও জাহাজ চলাচল মন্ত্রক এক ট্যুইট জানিয়েছে যে সেরাং সন্ধ্যা একটি নৌকার দায়িত্ব সামলাবেন। এটি মানুষকে তাদের গন্তব্যস্থলে নিয়ে যাবে।
এর জবাবে প্রধানমন্ত্রী তাঁর ট্যুইটে বলেন;
“নারী শক্তিকে প্রণাম। জল, স্থল ও আকাশে মহিলাদের নিত্যনতুন সাফল্য উন্নত ভারতের জন্য ভিত্তিপ্রস্তর স্থাপন করছে।”
PG/PM/NS
(
প্রধানমন্ত্রীরদপ্তর
প্রতিভাময়ী শাল্মলীর একটি ভিডিও প্রধানমন্ত্রী সকলের সঙ্গে ভাগ করে নিয়েছেন
নয়াদিল্লি, ২৫ এপ্রিল, ২০২৩
প্রধানমন্ত্রী শ্রী নরেন্দ্র মোদী অল্পবয়সী শাল্মলী-র একটি ভিডিও সকলের সঙ্গে ভাগ করে নিয়েছেন এবং তার সঙ্গীত প্রতিভার প্রশংসা করেছেন।
এক ট্যুইট বার্তায় প্রধানমন্ত্রী বলেছেন, “এই ভিডিও-টি সকলের মুখে হাসি ফোটাবে। ব্যতিক্রমী সৃজনশীল প্রতিভা শাল্মলীকে অনেক শুভেচ্ছা”!
PG/CB/SB
(
প্রতিরক্ষামন্ত্রক
সেনা নিয়োগ শিবির
নয়াদিল্লি, ২৪ জুন ২০১৯
সমস্ত রাজ্যের সেনা নিয়োগ সংক্রান্ত কার্যালয়গুলির মাধ্যমে ভারতীয় সেনাবাহিনীতে নিয়োগ করা হয়। দেশের প্রতিটি জেলায় বছরে অন্ততপক্ষে একবার এ ধরণের নিয়োগ শিবিরের আয়োজন করা হয়ে থাকে। রাজ্যসভায় আজ এক প্রশ্নের লিখিত জবাবে একথা জানান প্রতিরক্ষা মন্ত্রী শ্রী রাজনাথ সিং। তিনি আরও জানান, ২০১৬-১৭ থেকে ২০১৮-১৯ পর্যন্ত ২৮৫টি নিয়োগ শিবিরের আয়োজন করা হয়েছে। পশ্চিমবঙ্গের ক্ষেত্রে আলোচ্য সময়ে এ ধরণের শিবির আয়োজনের সংখ্যা ছিল ১৮। ২০১৯-২০ নিয়োগবর্ষে  পশ্চিমবঙ্গে এখনও পর্যন্ত একটিও শিবিরের আয়োজন করা হয়নি। তবে, আগামী দিনে ৭টি নিয়োগ শিবিরের পরিকল্পনা রয়েছে বলেও তিনি জানান।
CG/BD/SB
(Visitor Counter : 75
প্রধানমন্ত্রীরদপ্তর
প্রধানমন্ত্রী ১২ মে গুজরাট সফরে যাবেন
প্রধানমন্ত্রী আনুমানিক ৪ হাজার ৪০০ কোটি টাকার বিভিন্ন প্রকল্পের উদ্বোধন ও শিলান্যাস করবেন
প্রধানমন্ত্রী আবাস যোজনার আওতায় ১৯ হাজার বাড়ি সুবিধাভোগীদের হাতে তুলে দেওয়া হবে
অখিল ভারতীয় শিক্ষা সঙ্ঘ অধিবেশনে যোগ দেবেন প্রধানমন্ত্রী
নয়াদিল্লি, ১১ এপ্রিল, ২০২৩
প্রধানমন্ত্রী শ্রী নরেন্দ্র মোদী ১২ মে গুজরাট সফরে যাবেন। সকাল ১০টা ৩০ মিনিট নাগাদ প্রধানমন্ত্রী গান্ধীনগরে অখিল ভারতীয় শিক্ষা সঙ্ঘ অধিবেশনে যোগ দেবেন। এরপর, দুপুর ১২টা নাগাদ গান্ধীনগরে আনুমানিক ৪ হাজার ৪০০ কোটি টাকার বিভিন্ন প্রকল্পের উদ্বোধন ও শিলান্যাস করবেন। বিকেল ৩টা নাগাদ প্রধানমন্ত্রী যাবেন গিফট্ সিটিতে।
বিভিন্ন উন্নয়নমূলক প্রকল্পের উদ্বোধন ও শিলান্যাস:
গান্ধীনগরে প্রধানমন্ত্রী ২ হাজার ৪৫০ কোটি টাকার বিভিন্ন উন্নয়নমূলক প্রকল্পের উদ্বোধন ও শিলান্যাস করবেন। এর মধ্যে রয়েছে - নগরোন্নয়ন দপ্তরের কিছু প্রকল্প, জল সরবরাহ দপ্তরের বিভিন্ন প্রকল্প, সড়ক ও যোগাযোগ বিভাগ এবং খনি ও খনিজ দপ্তরের বিভিন্ন প্রকল্প।
যে প্রকল্পগুলি উদ্বোধন করবেন প্রধানমন্ত্রী, তার মধ্যে রয়েছে – বনসকান্থা জেলার বিভিন্ন গ্রামের পানীয় জল সরবরাহ প্রকল্প, আমেদাবাদের নদীর উপর সেতু, নারদায় পয়ঃপ্রণালী ব্যবস্থাপনা, মেহসেনা ও আমেদাবাদের পরিশ্রুত পানীয় জল সরবরাহ ব্যবস্থাপনা, দাহেগামে অডিটোরিয়াম ইত্যাদি। এছাড়া যেসব প্রকল্পের ভিত্তিপ্রস্তর স্থাপন করবেন প্রধানমন্ত্রী, তার মধ্যে রয়েছে – জুনাগড় জেলায় পাইপলাইন প্রকল্প, গান্ধীনগর জেলায় পানীয় জল সরবরাহ প্রকল্প, নতুন জলবন্টন কেন্দ্র, উড়ালপুল নির্মাণ এবং বিভিন্ন শহরে সড়ক নির্মাণ ইত্যাদি।
প্রধানমন্ত্রী শ্রী মোদী প্রধানমন্ত্রী আবাস যোজনা প্রকল্পের আওতায় নির্মিত ১৯ হাজার বাড়ি সুবিধাভোগীদের হাতে তুলে দেবেন। এই প্রকল্পের আনুমানিক ব্যয় ১৯ হাজার ৫০ কোটি টাকা।
গিফট সিটিতে প্রধানমন্ত্রী:
প্রধানমন্ত্রী গান্ধীনগরে গুজরাট ইন্টারন্যাশনাল ফিনান্স টেক সিটি ঘুরে দেখবেন। গিফট্ সিটিতে চলতি বিভিন্ন প্রকল্পের কাজের পর্যালোচনা করবেন তিনি। এছাড়াও, গিফট্ সিটির ভবিষ্যৎ পরিকল্পনা নিয়ে সংশ্লিষ্ট ব্যক্তিদের সঙ্গে মতবিনিময় করবেন।
অখিল ভারতীয় শিক্ষা সঙ্ঘ অধিবেশন:
প্রধানমন্ত্রী অখিল ভারতীয় শিক্ষা সংঘ অধিবেশনে যোগ দেবেন। সর্বভারতীয় প্রাথমিক শিক্ষক ফেডারেশনের ২৯তম দ্বিবার্ষিক সম্মেলন এটি। এবারের মূল ভাবনা হ’ল ‘শিক্ষকরা হলেন পরিবর্তিত শিক্ষা ব্যবস্থার হৃদয়’।
PG/PM/SB
(
অসামরিকবিমানপরিবহণমন্ত্রক
নেতাজি সুভাষ চন্দ্র বোস আন্তর্জাতিক বিমানবন্দরে বিনা ব্যয়ে স্বাস্থ্য পরীক্ষার শিবির
কলকাতা, ২৯ মে, ২০১৯
কলকাতায় ভারতের বিমানবন্দর কর্তৃপক্ষের নতুন ভবনে আজ আইএলএস হাসপাতালের সঙ্গে সহযোগিতায় নেতাজি সুভাষ চন্দ্র বোস আন্তর্জাতিক বিমানবন্দরে একটি বিনা ব্যয়ে স্বাস্থ্য পরীক্ষা শিবিরের আয়োজন করা হয়।
এই শিবিরে রক্তচাপ, রক্তের শর্করার মাত্রা নির্ধারণ সহ ইসিজি-র মতো সাধারণ স্বাস্থ্য পরীক্ষা করা হয়। এছাড়াও, বিশেষজ্ঞ চিকিৎসকরা কর্মী ও তাঁদের পরিবারের সদস্যদের স্বাস্থ্য সংক্রান্ত পরামর্শ দেন। ভারতের বিমানবন্দর কর্তৃপক্ষের ঠিকাদার নিযুক্ত কর্মীদেরও এই শিবিরে স্বাস্থ্য পরীক্ষা করা হয়।
বিশিষ্ট নেফ্রোলজিস্ট ডঃ প্রতীম সেনগুপ্ত, মেডিসিন বিশেষজ্ঞ ডঃ কুমার রাজ, নাক-কান-গলা বিশেষজ্ঞ ডঃ সৌম্যরূপ দাস প্রমুখ এই শিবিরের নেতৃত্ব দেন এবং কর্মীদের স্বাস্থ্য সংক্রান্ত পরামর্শ দিয়ে উদ্বুদ্ধ করেন। এই শিবিরে ১০১ জনের স্বাস্থ্য পরীক্ষা করা হয়। বিভিন্ন ধরনের পরীক্ষা-নিরীক্ষা ছাড়াও অভিজ্ঞ চিকিৎসকরা শিবিরে সংশ্লিষ্ট সকলকে স্বাস্থ্য বিষয়ে পরামর্শ দেন।
SSS/PB/DM
(Visitor Counter : 14
স্বাস্থ্যওপরিবারকল্যাণমন্ত্রক
ডাঃ হর্ষবর্ধন কোভিড-১৯ এর বিরুদ্ধে লড়াইয়ে পাঞ্জাব ন্যাশনাল ব্যাঙ্কের সর্বভারতীয় সিএসআর অভিযানের সূচনা করেছেন
নয়াদিল্লি, ২৬ অক্টোবর, ২০২০
কেন্দ্রীয় স্বাস্থ্য ও পরিবার কল্যাণ মন্ত্রী ডাঃ হর্ষবর্ধন কোভিড-১৯ এর বিরুদ্ধে লড়াইয়ে রাষ্ট্রায়ত্ত পাঞ্জাব ন্যাশনাল ব্যাঙ্কের সর্বভারতীয় কর্পোরেট সামাজিক দায়বদ্ধতা  অভিযানের সূচনা করেছেন। এই উপলক্ষে তিনি ব্যাঙ্কের একটি ডিজিটাল সিএসআর অ্যালবাম এবং সিএসআর ভিডিও প্রকাশ করেন।
কোভিড-১৯ এর বিরুদ্ধে লড়াইয়ে কর্পোরেট সামাজিক দায়বদ্ধতার আওতায় পাঞ্জাব ন্যাশনাল ব্যাঙ্কের বিভিন্ন প্রচেষ্টার প্রশংসা করে ডাঃ হর্ষবর্ধন বলেন, এই ব্যাঙ্ক মহামারী মোকাবিলায় সরকারের বিভিন্ন উদ্যোগে সাহায্য করতে প্রায় ১০ লক্ষ মাস্ক এবং স্যানিটাইজার দেশের ৬৬২টি জেলায় বিতরণ করেছে। ব্যাঙ্কের ১০ হাজারেরও বেশি শাখার মাধ্যমে সমাজের দুস্থ মানুষের কাছে এই সাহায্য পৌঁছে দেওয়া হয়েছে।
তিনি এই ব্যাঙ্কের গ্রাম সম্পর্ক যোজনার প্রশংসা করে বলেন, ৫০০টি জেলার গ্রামীণ ও আধা-শহর এলাকায় কৃষকদের বিশেষ সুবিধা প্রদানে তিন মাস মেয়াদী এই কর্মসূচির সূচনা হয় গত দোসরা অক্টোবর।
জাতীয় স্বার্থে পাঞ্জাব ন্যাশনাল ব্যাঙ্কের অবদানের প্রশংসা করে ডাঃ হর্ষবর্ধন বলেন, এই ব্যাঙ্ক ৭৪তম স্বাধীনতা দিবসের প্রাক্কালে গালোয়ান উপত্যকায় শহীদ সেনানীদের পরিবারগুলিকে সম্মান ও শ্রদ্ধা জানিয়েছে। এ থেকেই সেনাবাহিনীর প্রতি এই ব্যাঙ্কের অঙ্গীকার ও শ্রদ্ধার বিষয়টি প্রতিফলিত হয়।
ব্যাঙ্কের কর্পোরেট সামাজিক দায়বদ্ধতার অঙ্গ হিসাবে ভাওরাও দেওরাস সেবা নিয়োস কর্মসূচি খাতে ১০ লক্ষ ৩৭ হাজার টাকা সহায়তা দেওয়ার প্রচেষ্টার প্রশংসা করে ডাঃ হর্ষবর্ধন বলেন, এই অর্থ নতুন দিল্লির এইমস্ – এ চিকিৎসার জন্য আসা অসুস্থ রোগীর যাতায়াতে একটি গাড়ি ক্রয় করার জন্য খরচ করা হবে।
কোভিড-১৯ এর বিরুদ্ধে ভারতের লড়াই প্রসঙ্গে ডাঃ হর্ষবর্ধন বলেন, ভারত এই লড়াইয়ের দশম মাসে প্রবেশ করছে। বিভিন্ন দিক থেকে ভারত ইতিমধ্যেই আত্মনির্ভর হয়ে উঠেছে। অপ্রত্যাশিতভাবে সুস্থতার হার বেশি এবং আক্রান্তের সংখ্যা লাগাতার হ্রাস পাওয়ার মতো ঘটনাগুলি কোভিড-১৯ সংক্রমণ প্রতিরোধ ও নিয়ন্ত্রণে কেন্দ্রীয় সরকারের কৌশলগুলির সফলতাকেই প্রতিফলিত করে। তিনি আরও বলেন, ‘আমার কোভিড-১৯ এর বিরুদ্ধে লড়াইয়ে চিকিৎসা ও টিকা উদ্ভাবন ক্ষেত্রে বৈজ্ঞানিক অগ্রগতিগুলির প্রতি পূর্ণ আস্থা রয়েছে’।
ডাঃ হর্ষবর্ধন মেধাবী ও প্রতিভাবান ছাত্রাছাত্রীদের সহায়তার জন্য পাঞ্জাব ন্যাশনাল ব্যাঙ্কের প্রচেষ্টার প্রশংসা করে বলেন, আদর্শ ছাত্রছাত্রীদের সুনাগরিক হিসাবে গড়ে তুলতে বিশিষ্ট শিক্ষক-শিক্ষিকারা যে অবদান রেখেছেন, তার স্বীকৃতি-স্বরূপ ব্যাঙ্কের পক্ষ থেকে এরকম ১০ হাজার শিক্ষক-শিক্ষিকাকে সম্মান জানানো হয়েছে।
ডাঃ হর্ষবর্ধন পুনরায় দৃঢ়তার সঙ্গে জানান, দেশে প্রতিটি মানুষের কাছে যাতে টিকা পৌঁছে দেওয়া সম্ভব হয়, তার জন্য সরকার সবরকম অগ্রাধিকার দিচ্ছে এবং এই লক্ষ্যে দ্রুত অগ্রসর হওয়ার জন্য একটি পরিকল্পনা প্রণয়নের কাজে যুক্ত রয়েছে। তিনি আরও বলেন, একটি কর্তব্য পরায়ণ ও সংবেদনশীল প্রতিষ্ঠান হিসাবে পাঞ্জাব ন্যাশনাল ব্যাঙ্কও সরকারের এই প্রচেষ্টায় অবদান রাখবে। পক্ষান্তরে, দেশের সার্বিক উন্নয়ন আরও ত্বরান্বিত হবে। তিনি বলেন, কোভিডের বিরুদ্ধে লড়াইয়ে প্রত্যেক দেশবাসীর সহযোগিতার মাধ্যমে জয় সুনিশ্চিত করা সম্ভব।
এই উপলক্ষে ব্যাঙ্কের ম্যানেজিং ডাইরেক্টর ও কার্যনির্বাহী আধিকারিক শ্রী এস এস মল্লিকার্জুন রাও সহ ব্যাঙ্কের উচ্চ পদস্থ আধিকারিকরা উপস্থিত ছিলেন। ব্যাঙ্কের আঞ্চলিক কার্যালয়গুলিও ভিডিও কনফারেন্সের মাধ্যমে অনুষ্ঠানে সামিল হয়।
CG/BD/SB
(Visitor Counter : 125
স্বাস্থ্যওপরিবারকল্যাণমন্ত্রক
ভারতে এ পর্যন্ত কোভিড-১৯ টিকাকরণের ৮৯ কোটিও বেশি ডোজ দেওয়া হয়েছে
গত ২৪ ঘন্টায় ৬৪ লক্ষ ৪০হাজারের বেশি টিকার ডোজ দেওয়া হয়েছে
কোভিড মুক্ত হওয়ার হার বর্তমানে ৯৭.৮৬ শতাংশ; ২০২০র মার্চের পর যা সর্বোচ্চ
গত ২৪ ঘণ্টায় নতুন করে সংক্রমিত হয়েছেন ২৬ হাজার ৭শো ২৭ জন
ভারতে সক্রিয় সংক্রমিতের সংখ্যা ২ লক্ষ ৭৫ হাজার ২২৪; মোট সংক্রমিতের ০.৮২ শতাংশ চিকিৎসাধীন
সাপ্তাহিক সংক্রমিতের হার ১.৭ শতাংশ, যা গত ৯৮ দিন ধরে ৩ শতাংশের নীচে রয়েছে
নতুনদিল্লি, ১লা অক্টোবর, ২০২১
দেশে এ পর্যন্ত ৮৯,০২,০৮,০০৭ টি টিকার ডোজ দেওয়া হয়েছে। গতকাল টিকা দেওয়া হয়েছে ৬৪,৪০,৪৫১জনকে।
স্বাস্থ্যকর্মীদের মধ্যে ১,০৩,৭২,৭৯৬ জন টিকার প্রথম ডোজ এবং ৮৮,৯৫,১১৭ জন টিকার দ্বিতীয় ডোজ পেয়েছেন। প্রথম সারির করোনা যোদ্ধাদের মধ্যে ১,৮৩,৫২,৭৭৯ জন প্রথম ডোজ এবং ১,৫০,০৬,৩৩৭ জন দ্বিতীয় ডোজ পেয়েছেন। ১৮-৪৪ বছর নাগরিকদের মধ্যে প্রথম ডোজ পেয়েছেন ৩৬,০৫,৬৯,১১৬ জন এবং দ্বিতীয় ডোজ পেয়েছেন ৮,৩০,২৭,৭৭৮ জন। ৪৫-৫৯ বছর বয়সী নাগরিকদের মধ্যে প্রথম ডোজ পেয়েছেন ১৫,৯৫,৬১,৬৪১ জন। আর দ্বিতীয় ডোজ পেয়েছেন ৭,৬৮,৩২,৮১২ জন। যাঁদের বয়স ৬০-এর ওপরে তাঁদের মধ্যে ১০,১৩,৭২,৭১৩ জন প্রথম ডোজ এবং ৫,৬২,১৬,৯১৮ জন দ্বিতীয় ডোজ পেয়েছেন।
কোভিড-১৯ সংক্রমণ থেকে আরোগ্য লাভের হার ঊর্ধ্বমুখী। গত ২৪ ঘণ্টায় ২৮ হাজার ২৪৬ জন কোভিড মুক্ত হয়েছেন। সর্বশেষ তথ্য অনুযায়ী, দেশে ৩ কোটি ৩০ লক্ষ ৪৩ হাজার ১৪৪ জন সুস্থ হয়ে উঠেছেন। জাতীয় আরোগ্য লাভের হার ৯৭.৮৬ শতাংশ।
ভারতে গত ২৪ ঘণ্টায় নতুন করে সংক্রমিত হয়েছেন ২৬হাজার ৭শো২৭ জন। গত ৯৬ দিন ধরে নতুন করে সংক্রমিত হচ্ছেন ৫০ হাজারেরও কম। কেন্দ্র, রাজ্য এবং কেন্দ্রশাসিত অঞ্চলের মিলিত প্রয়াসের সুফল পাওয়া যাচ্ছে। দেশে সক্রিয় সংক্রমিতের সংখ্যা নিম্নমুখী। বর্তমানে ২ লক্ষ ৭৫হাজার ২২৪ জন চিকিৎসাধীন। দেশে মোট সংক্রমিতের মাত্র ০.৮২ শতাংশ চিকিৎসাধীন।
দেশ জুড়ে নমুনা পরীক্ষার ক্ষমতা বৃদ্ধি করা হচ্ছে। গতকাল ১৫ লক্ষ ২০ হাজার ৮শো ৯৯টি নমুনা পরীক্ষা করা হয়েছে। এ পর্যন্ত দেশে ৫৭ কোটি ০৪ লক্ষ ৭৭ হাজার ৩৩৮টি নমুনা পরীক্ষা করা হয়েছে।
একদিকে যখন নমুনা পরীক্ষা বৃদ্ধি পাচ্ছে, অন্যদিকে সাপ্তাহিক সংক্রমণের হার নিম্নমুখী। বর্তমানে এই হার ১.৭ শতাংশ এবং দৈনিক সংক্রমণের হার ১.৭৬ শতাংশ। গত ৩২ দিন ধরে দৈনিক সংক্রমণের হার ৩ শতাংশের কম আর ১১৫ দিন ধরে ৫ শতাংশের কম।
CG/CB/NS
(Visitor Counter : 128
শ্রমওকর্মসংস্থানমন্ত্রক
সেপ্টেম্বর মাসে ১৫ লক্ষ ৪১ হাজার সাবস্ক্রাইবার ইপিএফও –তে যুক্ত হয়েছেন
নয়াদিল্লী, ২০ নভেম্বর, ২০২১
ইপিএফও-র প্রভিশনাল পে-রোল সংক্রান্ত তথ্য আজ প্রকাশিত হয়েছে। তথ্য অনুযায়ী সেপ্টেম্বর মাসে ১৫ লক্ষ ৪১ হাজার নতুন সাবস্ক্রাইবার যুক্ত হয়েছেন ౼ আগস্ট মাসের তুলনায় যা ১ লক্ষ ৮১ হাজার বেশি।
এই ১৫ লক্ষ ৪১ হাজার সাবস্ক্রাইবারের মধ্যে ৮ লক্ষ ৯৫ হাজার নতুন সদস্য ১৯৫২ সালের ইপিএফ অ্যান্ড এমপি আইন অনুযায়ী নাম নথিভুক্ত করেছেন। প্রায় ৬ লক্ষ ৪৬ হাজার সাবস্ক্রাইবার এই ব্যবস্থা থেকে বেরিয়ে গেলেও প্রায় সবাই নতুন জায়গায় কাজে যোগদানের পর ইপিএফও-তে আবারও যুক্ত হয়েছেন।
বয়সের বিচারে সেপ্টেম্বর মাসে ২২-২৫ বছর বয়সী ৪ লক্ষ ১২ হাজার সাবস্ক্রাইবার এবং ১৮-২১ বছর বয়সীদের মধ্যে ৩ লক্ষ ১৮ হাজার সাবস্ক্রাইবার ইপিএফও-তে যুক্ত হয়েছেন। এর থেকে স্পষ্ট বোঝা যায় সংগঠিত ক্ষেত্রে নতুন নতুন কর্মপ্রার্থীরা যুক্ত হচ্ছেন। সেপ্টেম্বর মাসে ৪৭.৩৯ শতাংশ নতুন করে ইপিএফও-তে যুক্ত হয়েছেন। রাজ্যওয়ারি হিসেবে মহারাষ্ট্র, হরিয়ানা, গুজরাট, তামিলনাড়ু এবং কর্ণাটকে সবথেকে বেশি সাবস্ক্রাইবার ইপিএফও-র সঙ্গে যুক্ত হয়েছেন। লিঙ্গ ভিত্তিক বিচারে সেপ্টেম্বরে ৩ লক্ষ ২৭ হাজার মহিলা এই ব্যবস্থায় যুক্ত হয়েছেন। পরিসংখ্যান অনুযায়ী আগস্টের থেকে সেপ্টেম্বর মাসে ৬০ হাজার জন বেশি মহিলা নাম নথিভুক্ত করেছেন।
শিল্পভিত্তিক তথ্য অনুযায়ী সেপ্টেম্বর মাসে নতুন নথিভুক্তকারীদের মধ্যে ৪১.২২ শতাংশ বিশেষজ্ঞ পরিষেবার সঙ্গে যুক্ত౼ অর্থাৎ জনসম্পদ, বেসরকারী নিরাপত্তা সংস্থা এবং ছোট ছোট ঠিকাদারদের অধীনে যারা কাজ করেন তারা বেশি সংখ্যায় এই ব্যবস্থায় যুক্ত হয়েছেন। এছাড়াও ইঞ্জিনিয়ারিং পণ্য উৎপাদনকারী বস্ত্রশিল্প, আতিথেয়তা এবং আর্থিক ক্ষেত্রে যুক্ত ব্যক্তিরাও ইপিএফও-তে নাম নথিভুক্ত করছেন। ইপিএফও বিভিন্ন সংস্থার কর্মীদের সামাজিক সুরক্ষা দিয়ে থাকে।
CG/CB/NS
(Visitor Counter : 116